Նհ. Դինի

Նհ. Դինի (, ), ինդոնեզացի բանաստեղծուհի։ Գրել է կեղծանունով, իսկական անունն է` Նուրհայատի Սրի Հարդիանի Սիթի Նուկատին ():

Կենսագրություն  
Նհ. Դինին ազգությամբ բուգիս է։ Ընտանիքում եղել է հինգ երեխաներից ամենակրտսերը։ 1956 թվականին ավարտել է Սեմարանգի հումանիտար թեքումով միջնակարգ դպրոցը։ 1956—1960 թվականներին աշխատել է «Garuda Indonesia» ավիաընկերությունում` որպես ուղեկցորդուհի։ 1960 թվականին ամուսնացել է Կոբեում (Ճապոնիա) ֆրանսիական դեսպանի հետ։ Երեք տարի ապրել է Ճապոնիայում, այնուհետև` Կամբոջայում, 1966 թվականին` Ֆրանսիայում, 1967 թվականին` Ֆիլիպիններում, 1976 թվականին` Դետրոյտում (ԱՄՆ)։ 1980 թվականին ամուսնալուծվել է, վերադարձել Ինդոնեզիա և բնակություն հաստատել Սեմարանգում։ 1986 թվականին այնտեղ հիմնել է իր անվամբ ընթերցասրահ։ 2003 թվականին տեղափոխվել է Սլեման (Ջոկյակարտա)։ Վերջին տարիներին բնակվել է Ունգարանի ծերանոցում։ Մահացել է ավտովթարից։ Թաղված է Սեմարանգի «Կեդունգմունդու» գերեզմանատանը։

Ստեղծագործություն  
Առաջին պատմվածքները և բանաստեղծությունները հրապարակել է «Ֆեմինա» ամսագրում դեռևս դպրոցական տարիներին։ Ավագ եղբոր` Տեգուհ Ասմարի հետ միասին մասնակցել է ռադիոբեմականացումներին, որոնց համար եղբոր հետ համատեղ տեքստեր է գրել։ 1956 թվականին հրապարակել է «Երկու աշխարհ» պատմվածքների ժողովածուն, որն էլ որոշում է նրա ստեղծագործությունների հետագա ուղղությունը` կանանց պայքարը սոցիալական և կենցաղային բնագավառներում  հավասար իրավական և տնտեսական իրավունքների համար։ Հետագայում հիմնականում գրել է վիպակներ։ Ընդհանուր առմամբ հրատարակել է ավելի քա 20 գրքեր հիմնականում ֆեմինիստական ուղղվածության։ Ֆրանսերենից թարգմանել է մի շարք գրքեր` Ալբեր Կամյուի «Ժանտախտը» (1985) և Ժյուլ Վեռնի «Քսան հազար լյո ջրի տակ» (2004) վեպերը։

Ընտանիք  
 Հայրը` Սալյովիջո, մայրը` Կուսամինա  
 Ամուսինը` Իվ Կոֆֆեն, ֆրանսիացի դիվանագետ 
 Երեխաները` դուստրը Մարի-Կլեր Լինտագ (ծնվ.` 1961, բնակվում է Կանադայում), որդին Պիեռ-Լուի Պադանգ (Pierre Louis Padang) (ծնվ.` 1967), ֆրանսիացի անիմատոր, ռեժիսոր և դերասան։

Պարգևներ  
 Կենտրոնական Յավայի ռադիոպիեսի մրցույթի հաղթող (1956)
 «Սաստրա» ամսագրի երկրորդ մրցանակ «Ձյունե տնակ» պատմվածքի համար (1963)
 Le Mond և Radio France Internasionale ամսագրերի առաջին մրցանակ ֆրանսերեն լեզվով պատմվածքների համար (1987)
 Կրթության և մշակույթի նախարարության Մշակութային մրցանակ (1989)
 Կենտրոնական Յավայի նահանգապետի մրցանակ (1991)
 Հարավ-Արևելյան Ասիայի Գրական մրցանակ (2003)
 Ֆրանկոֆոնիայի մրցանակ (2008)
 Ահմադ Բակրիի մրցանակ (2011)
 Lifetime Achievement Award Ubud Writers and Readers Festival (2017)

Հրապարակումներ 

 Dua Dunia (Երկու աշխարհ) (1956)
 Hati yang Damai (Խաղաղ սիրտ) (1961, 1998)
 Pada Sebuah Kapal (Նավի վրա) (1973),
 La Barka (Բարկա) (1975)
 Namaku Hiroko (ԱՆունս Խիրկո է) (1977),
 Keberangkatan (Առաքում) (1977)
 Sebuah Lorong di Kotaku (Իմ քաղաքի փողոցը) (1978)
 Padang Ilalang di Belakang Rumah (Տան հետևի ծաղկային դաշտը) (1979)
 Langit dan Bumi Sahabat Kami (Մեր ընկերոջ երկինքն ու երկիրը) (1979)
 Sekayu (Սեկայու) (1981)
 Amir Hamzah Pangeran dari Negeri Seberang (Ամիր Հազմա` արքայազն այլ երկրից) (1981)
 Kuncup Berseri (Փայլուն կոկոն) (1982)
 Tuileries (Տյուլրի) (1982)
 Segi dan Garis (Կողք և գիծ) 1983)
 Orang-orang Tran (Տանի մարդիկ) (1985)
 Pertemuan Dua Hati (Երկու սրտերի հանդիպում) (1986)
 Jalan Bandungan (Բանդունգի փողոց) (1989)
 Liar (Վայրի) (1989)
 Istri Konsul (Հյուպատոսի կինը) (1989)
 Tirai Menurun (Վարագույն իջեցված է) (1995)
 Dharma Seorang Bhikku (Դհարմա բհիկշու) (1997)
 Kemayoran (Կեմայորան) (2000)
 Dari Parangakik ke Kamboja (Պարանգակիկից Կամբոջա) (2003)
 Dari Rue Saint Simon ke Jalan Lembang (Սուրբ ՍԻմոնի փողոցից դեպի Լեմբանգ փողոց) (2012)

Անգլերեն հրապարակումներ 
 A Journey (short story) in "Black Clouds Over the Isle of Gods", edited by David Roskies. M. E. Sharpe (1997) 
 The Chicken (short story) in "Diverse Lives" edited by Jeanette Lingard, Oxford Asia (1995)

Ռուսերեն թարգմանություններ

Հիշատակ 
2020 թվականի փետրվարի 29-ին Գուգլ ընկերությունը Google Doodle յուրահատուկ բացիկներով տոնել է նրա 84-րդ տարեդարձը։

Ծանոթագրություններ

Արտաքին հղումներ 
 NH Dini (Nurhayati Sri Hardini Siti Nukatin) - Pengarang Sastra Feminis 
 Detail Buku - Dari Fontenay Ke Magallianes - Nh Dini 
 Buku-buku Nh Dini - Cermin Batin Perempuan
 NH Dini Pengarang Sastra Feminis 

Ֆեմինիստ գրողներ
Ինդոնեզացի կին գրողներ
Գրական կեղծանուններով հայտնի հեղինակներ